
Missionærer  i  samfundets  tjeneste 


Missionærerne  i  Kristianstad. 
Ældsterne  Ashton  og  Cannon, 
lægger  deres  unge  kræfter  i  at 
ordne  alle  de  sække  med  tøj,  der 
er  blevet  skænket  Røde  Kors. 
(TD-foto). 


Det  Første  Præsidentskab 
opfordrer  missionærer 
over  hele  verden  til  at  bruge 
mindst  4  timer  om  ugen  på 
kristen  tjeneste  i  samfundet. 
De  vælger  selv  hvad  de  vil 
beskæftige  sig  med. 

I  Kristianstad  har  missio- 
nærerne henvendt  sig  til  Røde 
Kors  og  tilbudt  sin  hjælp. 

-  Vi  får  hjælp  med  alt  mu- 
ligt, fortæller  konsulent  Ulla 
Arvidsson.  Vi  har  fx  lige  åb- 
net en  brugt-butik  i  byen, 
som  missionærerne  har  hjul- 
pet os  med  at  male  og  sætte  i 
stand.  Her  kommer  mange 
damer  og  hjælper  med  at  sor- 
tere alt  det  tøj  der  kommer 
ind,  men  problemet  har  hidtil 
været  at  få  sækkene  over  i 
magasinet,  selv  om  der  ikke 
er  så  langt  derover. 
Vi  måtte  leje  en  bil  og  an- 


hænger før  i  tiden,  men  nu 
transporterer  missionærerne 
sækkene  på  en  trækvogn,  og 
det  sparer  både  tid  og  penge 
for  os  på  kontoret.  De  har 
endda  hjulpet  os  med  at  ryd- 
de op  i  arkiverne,  sortere, 
samle  og  hæfte  information- 
smaterialer og  lægge  det  i  ku- 
verter -  mange  ting,  som  i  sig 
selv  måske  ikke  er  så  fantasti- 
ske, men  som  det  er  rart  at  få 
hjælp  med. 

Røde  Kors  er  en  politisk 
og  religiøst  uafhængig  organi- 
sation, som  står  for  humani- 
tet, upartiskhed,  neutralitet, 
frivillighed,  selvstændighed, 
enhed  og  universalitet.  Denne 
internationale  humanitære  or- 
ganisation opstod  i  1863,  for 
at  tage  sig  af  dem  der  blev  så- 
ret i  krig. 

I  dag  yder  man  også  kata- 


strofe- og  flygtningehjælp  og 
driver  sygehuse  og  anden  hu- 
manitær hjælpevirksomhed  i 
fredstid.  Man  arbejder  hele  ti- 
den med  individets  bedste  for 
øje. 

-  Andre  distrikter  har  rin- 
get til  os  og  undret  sig  over 
vort  samarbejde  med  mor- 
monmissionærerne, da  vi  er 
religiøst  uafhængige,  fortæller 
Ulla  Arvidsson,  men  vi  be- 
stemte os  for  at  sige  ja  tak  til 
hjælpen,  da  missionærerne 
sagde,  at  de  kom  for  at  gøre 
en  indsats,  og  ikke  for  at  mis- 
sionere. Og  vi  har  kun  haft 
gode  erfaringer,  som  vi  gerne 
deler  med  dem  der  spørger. 

Ældsterne  Cannon  og 
Ashton  synes  at  det  er  som  at 
tilhøre  en  stor  familie,  når  de 
arbejder  i  Røde  Kors.  Vi  føler 
os  påskønnet.  Man  accepterer 


os  og  spøger  med  os.  Alle 
kender  vore  navne,  men  kal- 
der os  oftest  for  "drengene", 
fortæller  ældste  Cannon  med 
et  lille  smil. 

Mange  spørger  os  naturlig- 
vis hvorfor  vi  er  her  og  hvor- 
for vi  helt  gratis  giver  to  år  til 
det  vi  gør,  tilføjer  ældste  Ash- 
ton. □ 

Hjælpeforeningen  udstiller  på  bibliotek 


Str.  Kramer  i  færd  med  at  forberede  biblioteksudstillingen.  Det  tog  str.  Kramer  5  uger  at  forberede 
denne  meget  omfattende  udstilling  (Foto:  Kramer). 


gode  råd  om  hus,  hjem,  mad- 
lavning, sundhed  og  andet 
fortsætter  søster  Larsen  til 
Frederikshavns  Avis. 

Fejret  både  i 
kirken  og  på 
biblioteket 

Selve  1 50-årsdagen  blev 
fejret  både  med  udstillingen 
på  biblioteket  og  med  sang 
og  foredrag  i  kirken  på  Niels 
Juels  vej. 

Behovet  for  hjælpeforenin- 
gen 

findes  stadig 

Søster  Larsen  slutter  over- 
for Frederikshavns  Avis  med 
at  sige:  -  Foreningen  blev  op- 
rettet for  150  år  siden  fordi 
der  var  behov  for  en  udvik- 
ling af  de  specielle  evner,  som 
kvinder  besidder.  Det  behov 
findes  stadig. 

Hjælpeforeningen  i  Freder- 
ikshavn består  af  68  kvinder, 
hvoraf  de  24  er  aktive.  □ 
Flemming  Bo  Pedersen 


Fin  presseomtale  af  hjælpeforeningsudstilling. 


I forbindelse  med  150-året 
for  Hjælpeforeningen  hav- 
de Hjælpeforeningen  i  Fre- 
derikshavn kontaktet  det  lo- 
kale bibliotek  i  Frederikshavn 
og  fået  tilladelse  til  at  opsætte 
en  udstilling  i  tidsrummet  fra 
1 2.  marts  til  23.  marts,  hvor- 
efter udstillingen  blev  op- 
hængt i  Hjælpeforeningens 
værelse  i  kirken  i  Frederiks- 
havn. 

Søstrene  i  Frederikshavn 
var  så  heldige  at  kunne  præ- 
sentere udstillingen  i  samme 
uge  som  150-års  fødselsda- 
gen. 


Interview  i  det 
lokale  dagblad 

Denne  begivenhed  blev 
fulgt  op  af  et  interview  i  Fre- 
derikshavns Avis,  hvor  præsi- 
dentinden  for  Hjælpeforenin- 
gen i  Frederikshavn,  søster 
Liselotte  Larsen,  fortalte  om 
verdens  ældste  kvindeorgani- 
sation. 

Som  søster  Larsen  siger:  - 
Mændene  lytter  til  os.  Vi  fø- 
ler ikke  at  kvinderne  er  sat  i 
skyggen. 

- 1  hjælpeforeningen  bak- 
ker vi  mændene  op  i  deres  ar- 
bejde og  vi  er  rede  til  at  give 


Str.  Dige  og  str.  Kristensen  ifærd  med  at  forberede  tekster  til 
udstillingen  (Foto:  Kramer). 

Hjælpeforeningens  udstilling  på  biblioteket  i  Fre 
derikshavn.  Til  venstre  dukken  med  pionerdrag 
ten,  og  til  højre  montren  (Foto:  Kramer). 


En  af  de  flotte  og  gennem- 
arbejdede plancher  fra  ud-  |§§§ 
stillingen  (foto:  Kramer). 


Gruppebesøg 
i  Københavns 
1.  ward 

En  vellykket 
missionæridé 
fra  Københavns 
1;  ward 


Man  tager ...  en  dåbskan- 
didat,  og  i  forbindelse 
med  undervisningen  hos  mis- 
sionærer og  medlemmer  viser 
det  sig,  at  undersøgeren  har 
en  stor  omgangskreds  i  en 
forening  eller  lignende. 

Undersøgeren  fortæller  sine 
venner  og  sin  bekendtskabs- 
kreds om  sin  forestående  dåb 
og  inviterer  dem  med.  Dette 
har  virket  i  2-3  tilfælde  i  for- 
året 1992.  Der  har  været  gen- 
nemsnitlig 10  undersøgere  til 
stede  ved  alle  1 .  wards  7  dåb- 
smøder  dette  forår. 

Interessen  breder  sig 

Interessen  smittede  også  af 
på  en  forening  af  pensionere- 
de rejseledere,  som  mødte  op 
med  30-40  personer  til  almin- 
delig rundvisning  og  filmfore- 
visning i  kirkebygningen,  ef- 
terfulgt af  mange  interessere- 
de spørgsmål  samt  uddeling 
af  flere  eksemplarer  af  Mor- 
mons Bog.  □ 
Helge  Nørrung 
Københavns  1.  ward 


Hjælpeforeningens  udstilling  havde  en  meget  fin  placering  lige  ved  den  store  og 
brede  indgang  til  biblioteket  (foto:  Kramer). 

Primarykor  synger  på  plejehjem 


Lis  Ljung,  der  er  musikleder  i  Primary,  havde  trænet  sangene  med  børnene  gennem  længere  tid 
(TD-foto). 


En  varm  søndag  eftermid- 
dag sidst  i  maj  besøgte 
børnene  i  Primary  i  Køben- 
havns 4.  Ward  et  plejehjem, 
hvor  de  med  stor  iver  sang 
Kirkens  sange  på  de  forskelli- 
ge afdelinger. 

- 1  forbindelse  med  vores 
wardskonference  havde  sta- 
vens Primary  opfordret  os  til 
at  skabe  et  udadvendt  pro- 


jekt, fortæller  Bente  Hansen, 
der  er  præsidentinde  i  Prima- 
ry- 

-  Vi  fik  i  god  tid  en  aftale 
med  plejehjemmet  "Bonder- 
upgård" i  Vanløse  og  forbe- 
redte børnene  i  sangperioden 
om  søndagen.  Det  blev  en 
helt  vidunderlig  oplevelse.  Vi 
fik  en  dejlig  modtagelse,  og 
børnene  sang  af  hele  hjertet. 


Mange  af  de  ældre  beboere 
havde  tårer  i  øjnene,  mens 
børnene  sang.  På  hver  afde- 
ling sluttede  præsentationen 
med,  at  et  af  børnene  gav  be- 
boerne en  stor  pose  med 
hjemmebagte  småkager. 

-  Det  var  selvfølgelig  bør- 
nene, der  fortjener  æren  for 
det  vellykkede  arrangement, 
men  også  lærerne  og  musikle- 
deren, Lis  Ljung,  har  ydet  en 
stor  indsats. 

-  Plejehjemmet  sluttede  af 
med  at  byde  på  en  sodavand 
til  alle  børnene,  og  kort  efter 
ringede  de  og  spurgte,  om  vi 
ikke  kunne  komme  igen  til 
jul,  slutter  Bente  Hansen.  □ 
Sv  Aage  Andersen 


Nogle  af  Primary-børnene,  der 
var  med  ude  på  plejehjemmet 
(TD-foto). 


Tabernakel- 
koret skal 
besøge  Israel 


For  første  gang  i  sin  1 45- 
årige  historie  er  det  plan- 
lagt, at  Mormontabernakel- 
koret  skal  synge  i  Israel. 

Præsident  Gordon  B.  Hinc- 
kley,  som  er  førsterådgiver  i 
Det  Første  Præsidentskab, 
bekendtgjorde  fornylig  pla- 
nerne for  turneen.  Koret  skal 
synge  i  Jerusalem,  Tel  Aviv 
og  Haifa.  Selv  om  de  præcise 
koncertdage  endnu  ikke  er 
fastlagt,  så  er  det  allerede  be- 
stemt, at  koret  rejser  fra  Salt 
Lake  City  den  26.  december 
1992  og  vender  tilbage  den  6. 
januar  1993. 

Præsident  Hinckley  siger, 
at  koncertturen  er  et  resultat 
af  en  invitation  fra  Jerusa- 
lems borgmester  Teddy  Kol- 
lek.  Borgmesteren  inviterede 
koret  i  forbindelse  med  et  be- 
søg, som  præsident  Howard 
W.  Hunter  og  ældste  James 
E.  Faust  fra  De  Tolvs  Kvo- 
rum  samt  Truman  G.  Mad- 
sen, der  er  leder  af  Brigham 
Young  universitetets  center  i 
Jerusalem,  fornylig  aflagde  i 
Jerusalem. 

Koret  vil  optræde  i  Jerusa- 
lem sammen  med  Jerusalems 
Symfoniorkester,  der  dirigeres 
af  David  Shallon.  Korets  op- 
træden vil  være  en  del  af  or- 
kestrets liturgiske  serie.  Det  er 
et  det  eneste  tidspunkt  i  løbet 
af  året,  hvor  orkestret  vil  spil- 
le både  jødisk  og  kristen  mu- 
sik. □ 

Church  News 

Paneldiskussion  om  vold 

og  fremmedhad  i  Lyngby  Storcenter 


Kirken  var  inviteret  til  at 
deltage  i  en  offentlig  pa- 
neldiskussion om  vold  og 
fremmedhad  søndag  den  29. 
marts  1992  i  Lyngby  Stor- 
center. 

Mange  trossamfund 
repræsenteret 

Den  Katolske  kirke  i 
Lyngby  var  arrangør  af  di- 
skussionen, og  man  havde 
foruden  vores  kirke  inviteret 
repræsentanter  fra  Det  Mo- 
saiske Trossamfund,  Adven- 
tistkirken, Baptistkirken,  Den 
Katolske  Kirke,  Folkekirken 
samt  repræsentanter  fra 
danske  og  ikke-danske  musli- 
mer. 

Jesu  Kristi  Kirke  af  Sidste 
Dages  Hellige  var  repræsente- 
ret ved  stavspræsident  Ri- 
chard Andersen. 

Til  kamp  mod 

vold  og  fremmedhad 

Formålet  med  arrange- 
mentet var  at  samle  kristne 
og  ikke-kristne  trossamfund  i 
en  bekæmpelse  af  den  stigen- 
de vold  og  fremmedhad  over 
for  indvandrere  og  flygtninge 
i  Danmark. 

Hver  af  repræsentanterne 
kom  med  et  indlæg  efterfulgt 
af  spørgsmål  til  paneldeltager- 
ne. 

Alle  har  ansvar  for 

at  modvirke 

vold  og  fremmedhad 

Præsident  Andersen  gav  i 
sit  indlæg  udtryk  for,  at  vold 
og  fremmedhad  ikke  er  i 
overensstemmelse  med  evan- 
geliet, og  at  Kirken  har  et 
medansvar  for  bekæmpelse  af 
vold  og  fremmedhad  overfor 
indvandrere  og  flygtninge. 
Præsident  Andersen  berettede 
om  hvorledes  han  selv  havde 


været  udsat  for  en  grov  chi- 
kane på  grund  af  sin  sviger- 
mors nationalitet.  Præsident 
Andersen  lovede  at  gå  tilbage 
til  sine  medlemmer  og  gen- 
nem Kirkens  ledere  gøre  Kir- 
kens medlemmer  opmærk- 
som på  deres  ansvar  for  at 
modvirke  vold  og  fremmed- 
had. 

Under  diskussionen  blev 
der  bragt  forslag  om  nedsæt- 
telse af  et  udvalg  med  repræ- 
sentanter fra  de  forskellige 
trossamfund,  som  skulle  ar- 
bejde videre  med  problemstil- 
lingen. Der  var  dog  ikke 
stemning  for  nedsættelse  af  et 
sådant  udvalg. 

Pressemeddelelse 

Paneldeltagerne  enedes  om 
at  udsende  en  pressemedde- 
lelse, hvoraf  det  skulle  frem- 
gå, at  arrangementet  var  af- 
holdt, og  at  man  var  enige 
om  at  fordømme  den  stigen- 
de vold  og  det  stigende  frem- 
medhad. 

Det  rejste  emne  er  alvorligt 
nok  i  sig  selv,  og  arrangemen- 
tet var  interessant  derved,  at 
Kirken  var  inviteret  til  at  del- 


Stavspræsident  Richardt  Andersen  fremførte  Kirkens 
under  debatten  i  Lyngby  Storcenter  (Foto:  Ensign). 


tage  og  derigennem  udtrykke 
de  principper,  som  Kirken 
tror  på. 

Verden  har  brug  for  de 
evangeliske  principper,  som 
Jesu  Kristi  Kirke  af  Sidste 
Dages  Hellige  står  for.  Derfor 
bør  Kirken  i  højere  grad  være 
udadvendt  og  i  større  grad 
deltage  i  det,  som  rører  sig  i 
samfundet. 


Følg  eksemplet 
fra  Lyngby 

Min  udfordring  er,  at  Kir- 
kens medlemmer  og  Kirkens 
ledere  er  opmærksomme  på 
de  muligheder,  der  er  for  at 
deltage  i  arrangementer  i  lo- 
kalsamfundet. Gennem  en  så- 
dan deltagelse  kan  vi  videre- 
bringe de  evangeliske  princip- 
per, så  verden  omkring  os 
kan  blive  en  bedre  verden  at 
leve  i.  □ 
Jørgen  Nielsen 
Roskilde  ward 


det  grønne  område 


Hvad  kan  vi  gøre 
ved  fremmedhad 


5e  navnone: 
apreest 

Præsident  Spencer  Greer  siger  farvel 


Nu  tidligere  missionspræsident 
Spencer  Greer  og  hustru  (foto: 
Greer). 


Efter  at  have  tilbragt  i  alt 
en  tiendedel  af  sit  liv  i 
Danmark  må  vi  nu  tage  af- 
sked med  missionspræsident 
Spencer  Greer,  som  siden  juli 
1988  har  ledet  Den  Danske 
Mission. 

Missionen  består  nu  af  140 
missionærer,  hvilket  er  1 6  fle- 
re end  da  præsident  Greer 
kom.  25  %  af  missionærerne 
er  søstre.  Dette  store  antal  af 
søstre  skyldes,  at  Danmark 
for  søstremissionærernes  ved- 
kommende opfattes  som  et 
sikkert  sted. 

Den  Danske  Mission  om- 
fatter også  Island,  hvor  der  er 
10  missionærer,  siger  præsi- 
dent Greer,  som  netop  var 
kommet  hjem  fra  sit  sidste 
besøg  på  Island,  da  Kirkenyt 
interviewede  ham. 

Samarbejdet 
det  vigtigste 

-  Min  tid  i  Danmark  har 
haft  stor  betydning  for  mig. 
Det  vigtigste  har  været  sam- 
arbejdet mellem  missionærer- 


ne og  medlemmerne.  Vi  bru- 
ger nu  1  /7  del  af  vores  tid  på 
genaktivering  og  4  timer  hver 
uge  til  tjenesteprojekter,  også 
uden  navneskilt,  fortæller 
præsident  Greer. 

-  Dette  samarbejde  er  inde 
i  en  god  udvikling,  fortsætter 
præsident  Greer,  men  skal  vi 
nå  fra  en  dåb  pr.  missionær 
om  året  til  familie  pr.  missio- 
nær (fra  140  til  blot  800),  så 
kan  det  kun  ske  med  med- 
lemmernes hjælp. 

Fremgang 

- 1  nogle  områder  i  landet 
er  to-tre  familier  sammen 
med  missionærerne  begyndt 
at  afholde  hjemmeaften,  hvor 
der  skabes  gode  muligheder 
for  at  dele  evangeliet  med  an- 
dre. Det  har  givet  god  vækst 
de  sidste  seks  måneder,  siger 
en  begejstret  præsident  Greer. 

Hjem  til  banken 

Præsident  Greer,  som  er 
55,  er  nu  vendt  hjem  til  sit 
job  som  investeringsrådgiver  i 


Præsident  Greer  på  missionskontoret  i  Herlev  (TD-foto). 

Præsident  Greer  foran  tavlen  med  nogle  af  de  mange  missionærer, 
han  har  ledt  i  de  tre  år  som  missionspræsident  (TD-  foto). 


en  bank  i  Salt  Lake  City. 
Præsident  og  søster  Greer  har 
beholdt  deres  hjem,  hvor  de 
ugifte  af  deres  fire  børn  har 
boet,  mens  far  og  mor  har 
været  på  mission. 

Udover  sin  kærlighed  til 
Danmark  tager  præsident 
Greer  også  et  rigtigt  stykke 
Danmark  med  hjem,  idet  fa- 
milien har  købt  en  dansk 
fuldblodshest,  som  blev  sendt 
til  USA  med  fly  i  juni  måned. 
Her  får  den  selskab  af  yderli- 
gere to  danske  heste,  som 
præsident  Greer  købte  for  syv 
år  siden. 

-  Og  de  taler  alle  tre  dansk, 
påstår  præsident  Greer  leen- 
de, hvorefter  han  giver  et  ek- 
sempel, på  hvad  han  mener. 
(Redaktionen  skal  dog  her 
undgå  at  angive  den  lydmæs- 
sige forskel  på  heste  i  USA 
og  Danmark). 

Trofasthed 

-  Jeg  nærer  en  stor  kærlig- 
hed til  Danmark  og  til  med- 
lemmerne i  Danmark.  Det 
har  været  en  belønning  i  sig 
selv  at  se  trofaste  medlemmer 
stadig  holde  sig  til  Kirken 
helt  tilbage  fra  min  første 
mission.  Og  jeg  er  ikke  ene 
om  denne  oplevelse,  for  den 
deles  af  andre  missionærer. 
Især  af  vores  missionærægte- 
par, som  tilhører  "efterkrigs- 


generationen", og  som  selv 
har  været  missionærer  her  li- 
ge efter  krigen,  og  som  nu 
vender  tilbage  med  deres  æg- 
tefælle til  endnu  en  mission. 
Det  er  en  god  udvikling,  siger 
præsident  Greer. 

Et  ord  med 
på  vejen 

På  Kirkenyts  spørgsmål 
om  et  ord  med  på  vejen  til 
medlemmerne  i  Danmark, 
sad  præsident  Greer  tavst  et 
godt  stykke  tid,  og  sagde  der- 
på med  stor  kærlighed  i  stem- 
men: 

-  Min  mission  har  givet 
mig  en  bedre  forståelse  for 
vigtigheden  af  at  være  med- 
lem af  Kirken,  Det  er  let  at 
sige,  og  siges  måske  ofte.  Men 
det  gør  mig  ondt  at  se  mange 
falde  fra,  ikke  på  grund  af 
lærdommene,  men  på  grund 
af  sårede  følelser.  Det  er  ikke 
omvendelse  til  Kirken,  men 
til  evangeliet,  som  er  vigtig. 
Når  vi  forstår  det,  vil  vi  ikke 
lade  os  såre,  men  tværtimod 
elske  den,  som  har  eller  vil 
såre  os.  Og  vigtigst  af  alt,  vi 
vil  ikke  forlade  Kirken,  slut- 
ter præsident  Spencer  Greer. 
□ 

Flemming  Bo  Pedersen 


Religionslærere  hører 
om  Kirken 


Ved  skolerne  i  Esbjerg 
kommune  er  der  ofte 
blevet  talt  om,  hvor  dårligt 
det  står  til  med  religionsun- 
dervisningen, og  hvad  der 
kan  gøres  ved  dette!  fortæller 
br  Carl-Johan  Grabe  fra  Es-  *~ 
bjerg  Ward.  Med  dette  i  tan- 
kerne rettede  jeg  henvendelse 
til  den  ansvarlige  leder  for  re- 
ligionsundervisningen i  maj 
1991,  men  denne  fortalte 
mig,  at  der  var  rettet  henven- 
delse til  samtlige  25  skoler  for 
ca.  1  års  tid  siden,  og  der  var 
ingen,  der  havde  reageret  på 
henvendelsen,  hvilket  betød, 
at  der  ikke  blev  oprettet  nog- 
le kurser  i  denne  omgang. 

Overvældende 
positiv  reaktion 

-  Derefter  fortalte  jeg,  at 
vor  kirke  var  meget  interesse- 
ret i  at  være  med,  og  spurgte 
om  det  kunne  lade  sig  gøre 
på  ny  at  rette  henvendelse  til 
religionslærerne,  hvilket  ikke 
blev  modtaget  med  større  op- 
timisme, men  der  blev  lovet 
at  prøve  igen.  Dette  resultere- 
de i,  at  over  50  lærere  ved 
Esbjerg  kommune  ønskede  at 
være  med  i  en  såkaldt  "reli- 
gionsrunde",  der  indebærer, 
at  lærerne  kommer  rundt  og 
besøger  de  forskellige  tros- 
samfund indenfor  kommu- 
nen. Dette  var  et  overrasken- 
de stort  tal,  og  konsulenten 


kontaktede  mig  for  at  aftale 
nærmere  tid  og  sted  for  de  i 
første  omgang  25  udvalgte 
lærere,  og  dernæst  kommer 
turen  til  de  næste  25  på  et  se- 
nere aftalt  tidspunkt,  fortæller 
br.  Grabe. 

Grib  ideen 

-  Det  første  besøg,  som 
fandt  sted  i  april  måned  i  år 
var  meget  positivt,  og  spørge- 
lysten fra  de  25  kursister  var 
meget  stor.  Og  ud  fra  de 
mange  reaktioner,  der  er 
kommet,  vil  jeg  gerne  hermed 
give  ideen  videre  til  andre 
menigheder  rundt  om  i  hele 
Danmark,  og  hvis  du  eller  I 
har  spørgsmål  til,  hvordan  vi 
har  grebet  det  an,  er  alle  me- 
get velkommen  til  at  rette 
henvendelse  til  undertegnede. 

De  fleste  af  os  vil  sige,  at 
det  vigtigste  af  alt,  er  at  være 
et  godt  eksempel  for  andre, 
og  det  er  det  vel  også,  men 
det  kan  være  nødvendigt  for 
os  at  åbne  munden  for  at  for- 
tælle, hvad  vi  tror  på,  og 
spørgsmålet  er  så:  -  Hvordan 
gør  vi  det?  -  Og  heldigvis  er 
der  ingen  facitliste  for  dette, 
men  det  vigtigste  er  vel,  at 
der  finder  en  undervisning 
sted.  □ 

Carl-Johan  Grabe 
Missionsleder  i 
Esbjerg  ward 

Mormon  forum  

Hvordan  kan  man  bevare  en  høj 
aktivitet  som  hjemmelærer  og 
besøgslærerinde? 

Hvordan  vi  gjorde  det:  


Gør  det  med  glæde 
og  ikke  sukkende 

Det  er  et  godt  spørgsmål, 
idet  det  jo  ikke  er  givet,  at 
fordi  vi  har  en  høj  aktivitet  i 
dette  betydningsfulde  arbejde, 
at  det  så  også  er  forbundet 
med  en  høj  aktivitet.  At  gå 
ud  som  hjemmelærer/besøgs- 
lærerinde  er  en  del  af  selve 
evangeliet  og  samtidig  for- 
bundet med  ansvar.  Gør  den- 
ne gerning  med  glæde  og  ik- 
ke sukkende,  thi  dette  er  ikke 
gavnligt.  Se  Hebr.  13:17.  Lad 
os  derfor  stræbe  efter  at  udfø- 
re denne  kaldelse  med  et 
mildt  og  kærligt  sind,  så  både 
giver  og  modtager  får  åndelig 
rigdomme  til  at  blomstre  og 
bære  god  frugt,  hvilket  er  vor 
kirkes  mission,  formål  og  eks- 
istensberettigelse. □ 
Palle  Blønd 
Fredericia  ward 


Sæt  høje  standarder 

for  dette  arbejde 

Tak  for  opfordringen  til  at 
fortælle  om  det,  som  står  mit 
hjerte  nær.  Jeg  tror,  at  hvis 
besøgslærindéarbejdet  går 
godt,  så  går  wardet  godt.  Jeg 
mener  ikke,  der  er  et  kald, 
der  kræver  mere  taktfuldhed, 
større  oprigtighed  og  et  varmt 
hjerte  end  besøgslærerindear- 
bejdet.  Jeg  tror,  at  en  besøgs- 


lærerinde,  der  fuldfører  sin 
forvaltning,  modtager  mere, 
end  hun  giver.  Jeg  er  besøgs- 
lærerinde  hele  måneden,  og 
alle  besøg  behøver  jo  ikke  at 
foregå  på  én  dag.  Derfor  har 
jeg  nogle  standarder,  jeg  prø- 
ver at  efterleve,  f.  eks.:  Bede 
om  Åndens  vejledning.  Aftale 
besøg  i  god  tid.  Finde  udvej 
for  at  besøge  mine  søstre,  selv 
om  den  søster,  jeg  går  sam- 
men med,  ikke  kan  samt  for- 
berede lektien,  så  den  passer 
til  hver  enkelt  søster.  □ 
Nunne  Andersen 
Fredericia  ward 


Nunne  Andersen 


Yd  begge  en  indsats 

Når  månedens  hjemmelæ- 
rerarbejde  skal  planlægges  er 
det  til  stor  hjælp  og  motive- 
ring for  begge  hjemmelærere, 
at  initiativet  ikke  kun  bliver 
taget  af  den  samme  person 
hver  gang.  Ved  at  begge  yder 


en  indsats  vises  der  forståelse 
for,  at  denne  kaldelse  udføres 
i  fællesskab.  Der  kan  med 
fordel  aftales  tidspunkter  for 
besøgene  hos  de  enkelte  til- 
delte familier,  således  at  fami- 
lierne kan  tage  højde  for  dette 
i  deres  egen  planlægning. 
Hjemmelærerne  kommer  hel- 
ler ikke  til  at  gå  forgæves. 
Når  man  gentagne  gange  be- 
søger sine  familier  udvikles 
der  tillid  og  Kristi  kærlighed. 
Hjemmelærerne  vil  pga.  Hel- 
ligåndens vejledning  vide, 
hvordan  de  kan  støtte  og  op- 
muntre de  enkelte  personer, 
og  der  vil  være  mulighed  for 
at  give  udfordringer,  som  bør 
blive  fulgt  op.  Ved  at  arbejde 
med  de  enkelte  familier  bliver 
besøgene  ikke  kun  til  "be- 
søg", men  man  vil  ønske  at 
besøge  dem  næste  måned. 
Der  er  god  støtte  at  hente  i 
udførelsen  af  denne  kaldelse 
hos  fuldtidsmissionærerne, 
som  man  kan  arbejde  sam- 
men. Bøn,  faste  og  Åndens 
vejledning  er  også  uundværlig 
i  hjemmelærerarbejdet.  □ 
Peter  E.  Sørensen 
Roskilde  ward 


PoulB.  Andersen 


Gør  dig  til  en 
del  af  familien 

Jeg  tror,  det  er  et  spørgs- 
mål om  indstillingen  til  det 
ansvar,  man  er  blevet  over- 
draget som  hjemmelærer,  ak- 
kurat, som  hvis  du  blev  kal- 
det til  at  være  biskop.  Når 
man  har  konstateret,  at  der 
ligger  et  stykke  arbejde  og 
venter  på  at  blive  gjort,  kan 
man  lige  så  godt  få  det  bedst 
mulig  ud  af  det,  så  det  kan 
blive  til  fornøjelse  for  alle 
parter.  Der  sker  nemlig  det,  at 
hvis  man  udfører  sin  "pligt" 
eller  sit  kald  regelmæssigt  og 
konsekvent  med  interesse  for 
de  mennesker,  man  er  sat  til 
at  tage  sig  af,  vil  ens  eget  en- 
gagement automatisk  udvi- 
kles. Samtidige  hermed  sker 
der  nemlig  også  en  forandring 

i  indstillingen  hos  den  familie, 
man  besøger,  fordi  de  for- 
nemmer den  personlige  inter- 
esse i  dem,  samt  at  det  også 
ved  de  regelmæssigt  tilbage- 
venden- de  besøg  "bevises", 
at  det  ikke  kun  er  en  døgn- 
flue. Jeg  har  personligt  erfa- 
ret, hvordan  familier,  der  el- 
lers fra  begyndelsen  var  van- 
skelige at  få  besøgsaftaler 
med,  fordi  de  f.  eks.  havde 
skrifteholdsarbejde,  efter  en 
periode  blev  samarbejdsvillige 
og  selv  kom  med  forslag  til 
løsning  af  de  tidsmæssige  pro- 
blemer. Hvis  det  en  sjælden 
gang  alligevel  ikke  kunne  la- 
de sig  gøre,  ringede  den  på- 
gældende naturligvis  straks  og 
meddelte  problemer,  så  vi 
kunne  aftale  en  anden  tid. 
Jeg  husker  en  sådan  situation, 
hvor  vi  havde  aftalt  en  ny  tid, 
at  familieoverhovedet  ringede 
til  mig  om  eftermiddagen, 
den  dag  vi  have  vores  oprin- 
delige aftale  og  sagde  til  mig, 
at  hun  blot  ville  fortælle,  at 
hun  havde  fået  det  arrangeret, 
således  at  vores  første  aftale 
nu  godt  kunne  gennemføres, 
hvis  jeg  stadig  var  interesseret 
heri.  Når  vi  er  kommet  så 
langt,  har  vi  mulighed  for  at 
udføre  et  regulært  hjemmelæ- 
rer- eller  besøgslærerindear- 
bejde.  Så  er  vores  besøg  ikke 
blot  ventet,  men  forventet  og 
jeg  har  altid  følt  mig  som  en 
kær  gæst.  Det  har  bevirket,  at 
jeg,  når  det  overhovedet  har 
været  muligt,  altid  har  sørget 
for  at  gennemføre  vore  besøg 
indenfor  den  første  halvdel  af 
måneden,  så  en  "smutter" 
kunne  nå  at  blive  genoprettet. 
Til  min  egen  personlige  til- 
fredsstillelse har  det  betydet, 
at  jeg  har  fået  nye  personlige 
venskaber,  der  har  gjort  det 
hele  'møjen'  værd.  Men  du 
skal  være  til  at  stole  på  -  også 
med  hensyn  til  at  komme  på 
den  fastsatte  aften.  Melder 
din  makker  forfald,  og  ikke 
kan  nå  at  få  en  stedfortræder, 
må  du  nødvendigvis  gå  alene. 
Svigt  aldrig  en  aftale.  Den  er 
alfa  og  omega  for  familiens 
tillid  til  dig.  Til  gengæld  vil 
du  opnå,  at  du  bliver  draget 


med  ind  i  deres  familieliv,  de- 
res glæder,  sorger  og  bekym- 
ringer. Selv  hos  familier,  som 
er  inaktive.  Jeg  kom  en  gang 
hos  en  sådan  familie  i  en  pe- 
riode over  8  år  og  deltog  i 
både  sygdom,  hospitalsop- 
hold, diverse  problemer,  fød- 
sel og  dåb.  Men  til  sidst  fik 
lov  til  at  se  dem  alle  sammen, 
som  een  stor  aktiv  familie,  så 
er  der  plads  til  en  lille  glædes- 
tåre. 

Jeg  har  personligt  været  så 
heldig  -  med  en  god  makker  - 
at  have  opnået  at  besøge  de 
tildelte  familier  100%  hver 
måned  i  en  flerårig  periode. 
Hvilket  til  en  vis  grad  borger 
for  sandheden  af  ovennævnte 
erfaringer,  som  jeg  samtidig 
mener  på  være  mit  svar  på 
spørgsmålet.  □ 
Poul  B.  Andersen 
Allerød  ward 


Gerda  Jensen 


Sæt  mål 

For  mig  er  der  nogle  få 
ting,  som  er  afgørende  for,  at 
jeg  kan  have  en  høj  aktivitet 
som  besøgslærerinde.  Jeg  vil 
prøve  at  beskrive  det  kort. 

1)  Man  skal  forpligte  sig  selv 
til  at  ville  besøge  sin  kreds 
hver  måned. 

2)  Man  skal  have  en  kamme- 
rat, som  vil  forpligte  sig  på 
lignende  måde. 

3)  Når  det  fungerer  godt,  må 
Hjælpeforeningens  præsi- 
dentskab ikke  lave  om  på 
kredsene  hele  tiden.  Det  er 
vigtigt,  at  man  får  tid  til  at 
opbygge  et  venskab  og  ikke 
hele  tiden  skal  skrifte  rundt. 

4)  Man  skal  holde  af  den  sø- 


ster, man  går  ud  sammen 
med.  Når  man  gør  det,  glæ- 
der man  sig  til  at  tilbringe  ti- 
den sammen  med  hende, 
samtidig  med  at  man  udfører 
sit  besøgsarbejde. 

5)  Arbejdet  lykkes  bedre, 
hvis  man  har  lavet  en  mål- 
sætning. 

En  målsætning  kan  se  såle- 
des ud: 

a)  Få  lov  til  at  give  budskabet 
hvert  sted. 

b)  Få  lov  til  at  bede  hvert 
sted. 

c)  Få  den  søster  vi  besøger  til 
at  fortælle  hvordan  hun  blev 
medlem  af  Kirken,  så  hun 
selv  kan  føle  Ånden  fra  den- 
gang. 

d)  Få  hver  søster  til  at  abon- 
nere på  Stjernen. 

e)  Invitere  den  inaktive  søster 
til  at  deltage  i  et  nadvermøde, 
en  aktivitet  eller  et  hjælpefo- 
reningsmøde. 

6)  Være  imødekommende 
overfor  ens  egne  besøgslærer- 
inder  og  hjælpe  dem  med  at 
finde  et  tidspunkt,  hvor  vi 
kan  mødes.  Jeg  vil  gerne  bæ- 
re mit  vidnesbyrd  om,  at  det 
hjælper  meget  med  en  indivi- 
duel målsætning  for  den  en- 
kelte søster.  Jeg  har  oplevet 
store  forandringer,  efter  min 
kammerat  og  jeg  satte  mål 
for  "vores  søstre".  -  Og  så  er 
det  en  glæde,  når  dem  man 
besøger  vil  bruge  én.  Det  op- 
bygger sande  venskaber.  □ 
Gerda  Jensen 

Ålborg  ward 


Ulla  Madsen 


Lav  aftaler  så 
tidligt  på  måneden 
som  muligt 

En  af  de  vigtigste  ting  man 
skal  huske  for  at  opnå  og  be- 
vare en  høj  aktivitet  som  be- 
søgslærerinde er,  at  måneden 
starter  den  1 .  og  at  man  får 
sine  aftaler  i  stand  så  tidligt 
som  muligt,  for  den  25.  kom- 
mer hurtigere  end  man  aner, 
og  så  kan  det  let  blive  for 
sent  at  gøre  sit  arbejde  i  den 
måned.  Da  det  skulle  gerne 
være  en  glæde  at  udføre  sin 
pligt,  skal  man  selvfølgelig 
opbygge  et  godt  forhold  til 
søstrene  på  kredsen,  det  ligger 
jo  i  selve  besøgsarbejdet,  men 
det  er  også  meget  vigtigt,  at 
forholdet  mellem  de  to  besøg- 
slærerinder  styrkes,  at  de  hol- 
der af  hinanden  og  ønsker  at 
gå  ud  sammen,  og  på  den 
måde  hjælper  hinanden  med 
at  gøre  dette  vigtige  arbejde. 
En  sidste  ting  jeg  vil  nævne 
for  at  højne  aktiviteten  er,  at 
man  hjælper  sine  egne  besøg- 
slærerinder  med,  ikke  at  være 
for  besværlig  at  finde  tid  til  at 
besøge.  □ 
Ulla  Madsen 
Københavns  3.  ward 


Kort  sagt: 

•k  Forstå  at  kaldet  kom- 
mer fra  Herren 

■ft  Sæt  mål 

ti  Yd  begge  en  indsats 

ti  Gør  dig  til  en  del  af  fa- 
milien 

ti  Følg  Åndens  tilskyn- 
delser 

ti  Sæt  høje  standarder 
for  dette  arbejde 

ti  Lav  aftaler  så  tidligt  på 
måneden  som  muligt 

ti  Gør  det  med  glæde 
og  ikke  sukkende 

ti  Sørg  for  at  rapportere 

Nordens  distributionscenter  i  25  år 


Flere  kasser  med  Kirkens  materialer  pakkes  hver  uge  og  sendes  til  hele  Norden.  I  forgrunden  Kurt  Voss  og  ved  pakkedisken,  nordmanden 
Amt  Valgren  (Foto:  BS). 


For  Nordisk  Distributions 
Center  er  1992  et  jubil- 
æumsår. I  et  kvart  århundre- 
de har  man  herfra  udsendt 
Kirkens  bøger,  kursusmateria- 
ler, billeder,  videobånd,  tids- 
skrifter, slægtsforskningsske- 
maer  og  m.m.  til  hele  Nor- 
den. I  dag  er  der  også  en  filial 
ved  templet  i  Sverige  og  et 
lille  center  i  Island. 

Kurt  Voss  fra  Allerød 
Ward  er  leder  af  distribution- 
scentret. Han  har  været  ansat 
næsten  helt  fra  begyndelsen. 
Dengang  var  der  12  ansatte.  I 
dag  har  EDB  og  anden  mo- 
derne teknik  i  høj  grad  foren- 
klet rutinerne,  så  at  der,  selv 
om  salget  hele  tiden  er  voks- 
et, i  dag  kun  er  fem  personer 


ansat  til  at  distribuere  Kirkens 
materialer  og  varetage  abon- 
nementerne på  Kirkens  blade. 

Leverer  hver  uge 

En  gang  om  ugen  sendes 
en  container  til  hvert  af  de 
nordiske  lande.  Derved  bliver 
ugens  bestillinger  fortoldet 
som  en  forsendelse.  Derefter 
overtager  postvæsnerne  i  de 
respektive  lande  forsendelsen. 
Med  ugentlige  forsendelser 
skulle  det  ikke  tage  lang  tid, 
før  de  bestilte  varer  når  frem 
til  modtagerne. 

Abonnementer 

Bestilling  af  Stjernen  og  de 
andre  nordiske  kirkeblade  har 
længe  foregået  via  distribu- 


Nordisk  Distributions  Center  på  Smedevangen  9  i  Lynge  lidt  syd 
for  Hillerød  (Foto:  BS). 

Kurt  Voss  med  Hjælpeforeningens  personlige  studievejledning  -  parat 
til  at  blive  sendt  ud  (foto:  BS). 

tionscentret,  men  for  et  års  tid 
siden  fik  centret  også  ansvaret 
for  abonnementer  på  Ensign, 
New  Era,  Children's  Friend 
og  Church  News. 

-  Som  sædvanlig  kan  læ- 


serne henvende  sig  til  stjerne- 
repræsentanten eller  bibliote- 
karen i  deres  ward  eller  gren, 
når  de  ønsker  at  abonnere, 
men  de  kan  også  henvende 
sig  direkte  til  os,  siger  søster 


Brenda  Pedersen,  der  er  an- 
svarlig for  dette  område. 

- 1  Danmark  forsøger  man 
for  tiden,  at  få  læserne  til  at 
forny  abonnementet  ved 
hjælp  af  et  giroindbetalings- 
kort. I  de  ward  eller  grene, 
hvor  stjernerepræsentanten 
har  været  effektiv,  er  den  per- 
sonlige kontakt  med  læserne 
den  bedste  metode,  mener 
bror  Voss.  Det  giver  en  an- 
ledning til  at  opmuntre  flere 
til  at  få  glæde  af  budskabet 
fra  Det  Første  Præsidentskab 
og  andre  inspirerende  artikler. 

-  Det  bekymrer  os,  at  så 
mange  blade  kommer  retur. 
Måske  glemmer  man  at  give 
os  besked  om  den  nye  adres- 
se, når  man  melder  adresse- 
forandring på  posthuset?  me- 
ner søster  Pedersen. 

Videoproduktion 

I  forbindelse  med  ændrin- 
gen af  områderne  kom  ansva- 
ret for  produktion  af  videob- 
ånd tilbage  til  Danmark.  Det 
er  bl.a.  kopiering  af  videoop- 
tagelser fra  generalkonferen- 
cerne i  april  og  oktober. 

Centret  sørger  for,  at  en  el- 
ler flere  videokassetter,  tekstet 


En  stor  del  af  lageret  optages  af  mange  tusinde  eksemplarer  af  Mormons  Bog  på  de  nordiske 
sprog  (Foto:  BS). 


på  landets  sprog,  bliver  sendt 
ud  til  hver  enhed  i  Norden. 
Det  er  områdepræsidentska- 
bet, der  bestemmer,  hvor 
mange  møder,  der  skal  udsen- 
des på  video  fra  hver  konfe- 
rence. 

-  Med  vore  rutiner  vil  en- 
hederne kunne  få  konference- 
videoerne væsentlig  hurtigere 
end  i  de  sidste  par  år,  mener 
bror  Voss.  Hensigten  med  vi- 
deoerne er,  at  de  skal  kunne 
vises  for  medlemmerne  eller 
udlånes  til  dem. 

Hvor  mange  andre  video- 
film, som  Kirken  producerer  i 
USA,  der  skal  oversættes  til 
de  nordiske  sprog,  bestemmes 
af  en  særlig  videokomité  ved 
Kirkens  hovedsæde  i  Salt  La- 
ke  City. 

Bestilling  og  salg 

Biblioteket  i  hver  enhed 
har  et  katalog  over  alt  det, 
der  kan  bestilles  fra  centret. 
Bestillingen  kan  foregå  gen- 
nem bibliotekaren,  eller  den 
kan  sendes  direkte  til  Nordisk 
Distributions  Center.  Bestiller 
man  selv  direkte,  skal  alt  for- 
udbetales på  postgirokonto  3 
12  09  88,  hvortil  kommer 
porto  oveni.  Materialer  kan 
også  købes  direkte  på  distri- 
butionscentrene i  Våsterha- 
ninge  og  i  Lynge. 

-  Det  er  vores  håb,  at  de 
breve,  vi  udsender  til  enhe- 
derne om  nye  materialer,  nye 
bøger  og  film,  genoptryk 
m.m.,  også  når  frem  til  biblio- 
tekarerne. De  har  nemlig  en 
stor  opgave,  når  det  gælder 
om  at  informere  medlemmer- 
ne! 

Ved  hjælp  af  EDB  føres 
der  statistik  over  bestillinger- 
ne fra  hver  gren  og  hvert 
ward.  Denne  statistik  er 
grundlaget  for  beslut-  ningen 
om  genoptryk,  samt  hvor 
mange  personlige  studievej- 
led- ninger  hver  enhed  får 
gratis. 

Ifølge  bror  Voss  fremgår 
det  tydeligt  af  denne  statistik, 
om  bibliotekaren  gør  en  ind- 
sats og  når  ud  til  medlem- 
merne. □ 

Birgitta  Strandberg 

Unge  har  studeret  Mormons  Bog 


Det  var  ikke  altid  en  let  sag  at  følge  jernstangen.  Det  går  op  og  ned  i  livet  for  os  alle!  (TD-foto). 

Mormons  Bog  er  intenst  blevet  studeret  i  se- 
minar af  89  unge  mennesker  i  seminaralderen, 
14-18  år. 


nelsessystem. 

De  unge  i  Kirken  går  til 
seminar  en  gang  om  ugen, 
hvor  de  får  en  times  undervis- 
ning i  det  pågældende  års  stu- 
diekursus. Det  går  på  skift 
mellem  Mormons  Bog,  Det 
Gamle  og  Det  Nye  Testa- 
mente samt  Lære  &  Pagter. 
Efter  4  år  i  seminar  er  de  un- 
ge næsten  eksperter  i  skrifter- 
ne. 

Institut 

Institut  er  et  tilbud  til  unge 
under  uddannelse  til  at  fort- 
sætte dette  studium.  Udover 
de  fire  ovennævnte  kurser  er 
der  tilbud  om  flere  alternative 
kurser. 

I  det  forløbne  år  er  det  li- 
geledes Mormons  Bog,  der 
her  har  været  udsat  for  in- 
tenst studium.  Af  de  på  lands- 
plan 1 80  tilmeldte  elever, 
gennemførte  89. 

Afslutningsfest 

Københavns  stav  afsluttede 
seminaråret  med  en  rigtig  ud- 
fordring til  de  unge.  Alt  det, 
de  havde  lært  i  løbet  af  året  - 
ja  faktisk  alt  det,  de  havde 


Disse  flittige  unge  menne- 
sker ved  nu  meget  mere 
om  Nephi,  Alma,  Ammon, 
Moroni,  Mormon  og  alle  de 
andre  store  eksempler  i  denne 
bog.  De  har  lært  25  nøgle- 
skriftsteder, som  de  på  rek- 
ordtid kan  finde  blot  ved  at 
få  et  lille  stikord.  De  har  følt 
Ånden  i  denne  storslåede 
bog,  som  Joseph  Smith  sag- 
de, er  den  mest  korrekte  bog 
på  jorden. 

Seminar  er  et  tilbud  til  un- 
ge mennesker  til  at  studere 
skriften  på  en  sjov  og  interes- 
sant måde.  Skriften  bliver 
mere  levende  for  dem  og  go- 
de lærere  gør  deres  bedste  for, 


at  de  unge  menneskers  vid- 
nesbyrd om  skriften  bliver 
større. 

I  Københavns  stav  gen- 
nemførte 70%  af  de  tilmeldte 
elever,  mens  Aarhus  stav 
kunne  præstere  hele  83%. 

-  Vi  har  brug  for  at  foræl- 
drene støtter,  opmuntrer  og 
hjælper  deres  børn  meget  me- 
re i  forbindelse  med  seminar- 
programmet. De  unge  har 
brug  for  seminar,  som  er  en 
fantastisk  forberedelse  til  en 
mission  og  til  at  de  unge  se- 
nere at  kan  undervise  deres 
egne  børn  i  evangeliet,  siger 
Jens  Kristoffersen,  som  er  ko- 
ordinator for  Kirkens  uddan- 


Selv  i  livets  stille  perioder  er  det  vigtigt  at  holde  fast 
i  jernstangen  (TD-foto). 

Forråd!  Hvad  er  det?  Her  skal  der  sættes  navn  på  forrådets  forskellige 
bestanddele  (TD-foto). 


lært  hele  deres  liv  -  skulle  nu 
stå  sin  prøve. 

De  blev  hver  især  forsynet 
med  bind  for  øjnene,  placeret 
ved  en  snor,  som  skulle  sym- 
bolisere jernstangen,  eller 
Guds  ord.  De  fik  instruktio- 
ner om  aldrig  at  give  slip  på 
jernstangen  under  nogen  om- 
stændigheder. 

De  unge  skulle  følge  jern- 
stangen gennem  hele  kirke- 
bygningen. Denne  tur  symbo- 
liserede hele  deres  liv.  De 
blev  undervejs  udsat  for  prø- 
ver, spørgsmål  og  fristelser. 
Klarede  de  disse  prøver  ville 
det  stykke  papir,  de  var  ble- 
vet forsynet  med  ved  begyn- 
delsen, være  helt  hvidt  ved  af- 
slutningen. Streger  på  papiret 


betød,  at  de  ikke  havde  klaret 
sig  så  godt,  som  de  kunne  ha- 
ve gjort. 

Undervejs  blev  de  bedt  om 
at  citere  lærte  skriftsteder,  om 
at  fortælle  om  deres  planer 
for  fremtiden,  de  blev  udsat 
for  fristelser,  hvor  de  skulle  så 
virkelig  fast  for  at  klare  sig, 
og  for  at  kunne  holde  fast  på 
jernstangen.  I  flere  tilfælde 
blev  de  lokket  væk  fra  jern- 
stangen og  måtte  så  gennem 
alt  besværet  med  at  finde  til- 
bage -  og  det  var  ikke  let 
med  bind  for  øjnene. 

Det  var  en  oplevelse  for  de 
unge,  som  var  sjov,  men  også 
meget  lærerig.  □ 
Lisbeth  Andersen 


Tidligere  præsiderende 
biskop  dør 


Den  nu  afdøde  ældste  Vandenberg.  I  den  periode  ældste  Vandenberg 
virkede  som  præsiderende  biskop  blev  Nordisk  Distributions  Center 
oprettet  (TD-foto). 


Ældste  John  H.  Vanden- 
berg, som  er  emeritus 
generalautoritet,  døde  den  3. 
juni  1 992  på  hospitalet  i  San- 
dy,  Utah.  Han  blev  87  år. 
Ældste  Vandenberg  tjente  1 1 
år  som  præsiderende  biskop  i 
Kirken,  før  han  blev  kaldet 
som  assistent  til  De  Tolv 
Apostles  Kvorum  i  1972. 
Han  blev  kaldet  som  medlem 
af  De  Halvfjerds'  Første  Kvo- 
rum i  1976,  hvor  han  opnåe- 
de status  som  emeritus  to  år 
senere.  Br.  John  H.  Vanden- 
berg var  6  år  før  sit  kald  som 
præsiderende  biskop,  næstfor- 
mand i  Kirkens  byggekomité. 
Han  blev  født  i  Ogden,  Utah 


og  var  fuldtidsmissionær  i 
Holland  som  ung. 

Andre  kaldelser  i  Kirken 
omfattede  kaldelser  i  stavs- 
missionspræsidentskaber  og 
tjeneste  som  rådgiver  i  stav- 
spræsidentskaber  i  Colorado 
og  i  Utah.  Ældste  Vanden- 
berg boede  før  sin  kaldelse 
som  generalautoritet  i  Colo- 
rado, hvor  han  var  beskæfti- 
get med  køb  og  salg  af  uld  og 
kvæg  samt  med  tekstilfabri- 
kation og  landbrug. 

Han  efterlader  sin  hustru, 
to  døtre,  elleve  børnebørn  og 
ti  oldebørn.  □ 
IMN 

Kirken  deltager  i  Grundlovsseminar 


Sidste  efterår  1991  blev  br. 
Carsten  Gram  opmærk- 
som på,  at  grundlovsdebatten 
ville  komme  til  at  omfatte 
kirkeafsnittet  i  grundloven  på 
et  møde  i  foråret  1992.  Efter 
samråd  med  stavspræsidenter- 
ne  blev  jeg  som  jurist  opfor- 
dret til  at  undersøge,  om  vi 
kunne  få  noget  ud  af  at  del- 
tage i  debatten. 

Uopfyldte  krav 
i  grundloven 

Der  viste  sig  interessante 
ting  ved  at  kigge  i  den  tunge 
gamle  protokol  over  grund- 
lovsforhandlingerne  i  1848. 
Grundtvig  og  en  række  andre 
fritænkere  ville  foruden  frit 
valg  af  religion  indføre  mere 
frihed  inden  for  den  daværen- 
de statskirke.  Den  gamle 
statskirke  skulle  afløses  af  en 
folkekirke,  som  skulle  have 
sin  egen  forfatning.  Den  skul- 
le altså  være  selvstyrende, 
hvilket  skulle  ordnes  nærmere 
ved  lov.  Andre  trossamfunds 
forhold  skulle  også  reguleres 
ved  lov.  Det  står  direkte  i 
grundlovens  §  66  og  §  69,  at 
sådanne  love  skal  udarbejdes, 
men  i  de  mere  end  140  år  der 
er  gået,  har  man  aldrig  kunne 
nå  til  enighed  om  indholdet. 

Invitation  fra 
Niels  Helveg 

Så  der  var  nok  af  interes- 
sante emner  at  tage  fat  på,  da 
fhv.  minister  Niels  Helveg  Pe- 
tersen inviterede  til  grund- 
lovsseminar på  Hindsgavl  den 
3.  og  4.  maj.  Der  havde  væ- 
ret et  første  seminar  i  oktober 
1991,  hvor  andre  dele  af 
grundloven  blev  debatteret 
med  henblik  på  en  grundlov- 
sændring. Men  da  ændrings- 
proceduren er  lang  og  van- 
skelig, gælder  det  om  at  få  al- 
le områder  belyst.  Derfor  vil- . 


le  man  benytte  lejligheden  til 
at  tage  fat  på  den  slumrende 
kirkedebat.  Og  efter  en  hen- 
vendelse først  på  året  fik  jeg 
en  invitation  som  repræsen- 
tant for  Jesu  Kristi  Kirke  af 
Sidste  Dages  Hellige.  De  ca. 
120  inviterede  bestod  i  øvrigt 
mest  af  folketingsmedlemmer, 


embedsmænd,  folkekirkele- 
dere og  pressefolk. 

Folkekirken  og 
andre  trossamfund 

Debatten  indledtes  af  et 
par  talere:  kirkeministeriets 
departementschef  Preben 
Espersen  gav  udtryk  for,  at 


folkekirkens  nuværende  sty- 
relse fungerede  godt  nok.  Ål- 
borgs folkekirkebiskop  Herluf 
Eriksen  efterlyste  idéer  til  en 
bedre  anvendelse  af  de  stats- 
skattemidler, som  vi  alle  beta- 
ler til  folkekirken,  idet  de  nu 
går  til  at  betale  præstelønnin- 
ger med.  Dette  mente  han  ik- 


Fhv.  minister  Niels  Helveg  Petersen  lytter  til  br.  Helge  Nørrungs  indlæg  på  grundlovsseminaret 
(Foto:  KD). 

Herregården  Hindsgavl,  set  fra  luften.  Her  blev  grundlovsseminaret 
afviklet. 


ke  var  rimeligt  over  for  de 
andre  trossamfund. 

Livlig  debat 

Efter  en  kort  pause  brød 
forsamlingen  spontant  ud  i  en 
af  Grundtvigs  salmer:  "Den 
signede  dag  med  fryd  vi  ser". 
Under  den  efterfølgende  de- 
bat foreslog  jeg  som  svar  til 
Herluf  Eriksen,  at  de  1 1%  af 
folkekirkens  udgifter,  som 
dækkes  af  statsskatten,  pas- 
sende kunne  gå  til  begravelse- 
svæsenet, som  vi  alle  benytter 
os  af.  Desuden  fik  jeg  lejlig- 
hed til  at  pege  på  en  række 
uheldige  følger  af,  at  grund- 
lovsfædrenes  tanker  om  ad- 
skillelse af  kirke  og  stat  aldrig 
var  gennemført.  I  virkelighe- 
den er  kompetencen  til  at  af- 
gøre kirkelige  spørgsmål  for 
alle  trossamfund  flyttet  over  i 
kirkeministeriet,  som  samtidig 
er  øverste  organ  for  folkekir- 
ken. Dette  har  medført  ulige 
behandling  af  trossamfund. 
Efter  stavspræsident  Richardt 
Andersens  ønske  pegede  jeg 
bl.a.  på  urimeligheden  i,  at 
fødselsregistreringen  skal  ske 
hos  folkekirken,  og  at  vi  ikke 
kan  foretage  vielser  på  dansk 
i  Kirkens  eneste  tempel  i 
Skandinavien.  Indlægget  om 
forskelsbehandling  blev  be- 
kræftet af  den  næste  taler, 
Morten  Kjærum,  leder  af 
Centret  for  Menneskerettighe- 
der. Og  formanden  for  folke- 
tingets kirkeudvalg,  Birthe 
Rønn  Hornbech,  bekræftede 
at  kirkeudvalget  ville  tage 
spørgsmålet  om  dansk  vielse  i 


Stockholm  op  til  overvejelse. 

Moral  og  etik 

Kun  én  debattør  kom  ind 
på  moral  og  etik,  og  det  var  - 
beskæmmende  nok  ikke  en 
"gejstlig",  men  en  forretnings- 
mand, Laue  Traberg  Smith, 
som  er  fhv.  folketingsmedlem. 
Han  efterlyste  større  deltagel- 
se fra  kirken  i  den  moralske 
og  etiske  debat.  "Hvis  ikke 
kirken  vil  være  retningsgiven- 
de for  moralen,  så  bliver  virk- 
somhederne nødt  til  at  opstil- 
le regler  for  almindelig  mo- 
ral," sagde  han,  "for  der  er 
virkelig  behov  for  retningsli- 
nier på  det  område." 

Presseomtale 

Pressens  reaktion  dagen  ef- 
ter var  stort  set,  at  kirken  var 
tilfreds  med  grundloven  som 
den  er.  Så  jeg  indsendte  til 
Berlingske  Tidende  en  del  af 
mit  eget  indlæg  omkring  for- 
skelsbehandlingen af  kirkerne 
-  se  den  gengivne  artikel. 
Men  mange  emner,  f.eks.  ef- 
terlysningen af  bedre  moral 
og  etik  i  samfundet,  trænger 
til  en  mere  massiv  indsats.  Så 
hermed  en  opfordring  til  at 
skrive  læserbreve!  Udover  en 
baptist,  MF  Knud  Glønborg, 
var  vi  det  eneste  trossamfund 
uden  for  folkekirken,  der  var 
repræsenteret  på  seminaret.  I 
det  store  og  hele  var  der  in- 
teresse for  synspunkterne  om 
større  frihed  og  lighed,  også 
når  snakken  gik  i  pauserne.  □ 
Helge  Nørrung 
Københavns  1.  ward 


Spejderprogrammet 
begyndt  i  Fredericia 


Den  6.  maj  samledes  7 
bærere  af  Det  Aronske 
Præstedømme  og  deres  foræl- 
dre til  en  spændende  og  infor-  j 
mativ  aften  i  Fredericia  kirke- 
bygning, hvor  spejderarbejdet 
for  Det  Aronske  Præstedøm- 
me blev  påbegyndt. 

Der  var  gjort  et  stort  forar- 
bejde af  UM-præsidenten 
Henrik  Bornemann  og  hans 
rådgiver  David  Ramm,  Loka- 
let var  pyntet  festligt  op  med 
spejderredskaber  og  plakater 
og  et  stort  flag. 

God  opbakning 
fra  ledere 

Biskoprådet  var  indbudt  og 
mødte  fuldtalligt  op.  Aarhus 
stavs  spejderleder  br.  Karl 
Ove  Ilskov  var  inviteret  og 
mødte  op  i  fuld  uniform  og 
til  stede  fra  stavens  præsi- 
dentskab for  Unge  Mænd  var 
også  br.  Erik  Holm  Larsen. 

Efter  sang  og  bøn  fortalte 
br.  Erik  Holm  Larsen  på  le- 
vende og  underholdende  må- 
de om  spejderprogrammet, 


og  om  hvordan  det  udvikler 
bæreren  af  Det  Aronske  Præ- 
stedømme både  fysisk,  ånde- 
ligt, kulturelt  og  socialt. 

Planer  lagt 
og  gennemgået 

Spejderleder  Karl  Ove  Il- 
skov fortalte  os  om  unifor- 
men, mærkerne  og  ledede  os 
i  et  par  sjove  opmærksom- 
hedsstyrkende  lege.  Der  blev 
delt  programmer  ud  for  ar- 
bejdet i  maj,  juni,  juli  og  au- 
gust, og  br.  David  Ramm, 
fortalte  om  de  forskellige  ak- 
tiviteter. Lejrarbejdet  vil  være 
noget  af  det  først,  der  tages 
fat  på. 

Og  til  slut  blev  der  serveret 
saft  og  spændende  kager  for- 
met som  spejderredskaber  og 
pyntet  med  slik. 

Det  Aronske  præstedøm- 
me i  Fredericia  går  nu  en 
spændende  og  udfordrende 
tid  i  møde.  □ 
Inger  Madsen 
Fredericia  Ward 


Br.  David  Ramm  fortæller  om  de  næste  fire  måneders  program, 
og  hvordan  det  forbereder  drengene  til  at  kunne  bestå  spejderprøven 
(foto:  Bornemann). 

Foretræde  for 
Folketingets  kirkeudvalg 


at 


Christiansborg,  hvor  Kirkens  delegation  havde  foretræde  for  Kirkeudvalget 


Siden  indvielsen  af  templet 
i  Stockholm  i  1985  har 
en  af  vore  mærkesager  med 
de  danske  myndigheder  været 
at  opnå  tilladelse  til  at  fore- 
tage danske  vielser  i  templet. 
I  begge  stave  har  vi  haft  dårli- 
ge erfaringer  med  myndighe- 
dernes forståelse  for  gyldighe- 
den af  de  svenske  vielsesatte- 
ster, ligesom  der  jo  er  ulem- 
per forbundet  med  at  blive 
viet  på  et  fremmed  sprog. 
Gentagne  henvendelser  til 
kirkeministeriet  har  imidlertid 
kun  ført  til  afslag.  Stavspræsi- 
dent  Richardt  Andersen  tog 
derfor  initiativ  til  en  henven- 
delse til  Folketingets  kirkeud- 
valg. Det  var  lidt  af  et  sam- 
mentræf, at  henvendelsen 
faldt  tidsmæssigt  sammen 
med  grundlovsdebatten.  Det 
gav  lidt  offentlighed  omkring 


emnet,  inden  kirkeudvalget 
skulle  behandle  sagen  (se  arti- 
klen om  grundlovsseminaret 
på  Hindsgavl).  Efter  vor  hen- 
vendelse blev  Kirken  indkaldt 
til  foretræde  for  kirkeudvalget 
onsdag  den  13.  maj.  I  delega- 
tionen deltog  Stavspræsident 
Richardt  Andersen,  Carsten 
Gram  og  Helge  Nørrung. 

Lovlydige  borgere 

Richardt  Andersen  nævnte 
indledningsvis,  at  vi  var  lovly- 
dige borgere,  men  at  vi  af  og 
til  var  udsat  for  ulemper  som 
minoritetsgruppe.  Han  nævn- 
te eksemplet  med  fødselsregi- 
streringen via  folkekirken. 
Derefter  opregnede  han  vore 
forgæves  henvendelser  til  kir- 
keministeriet angående  vielse 
i  Stockholm,  senest  den  3 1 . 
oktober  1991,  hvor  vi  havde 


møde  med  kirkeministeren, 
som  imidlertid  den  18.  de- 
cember sendte  os  et  afslag. 
Begrundelserne  har  hver  gang 
været  det  samme,  nemlig  at 
vore  ønsker  ikke  passer  med 
hensigterne  bag  den  nuværen- 
de bekendtgørelse  om  vielse  i 
udlandet,  der  kun  gælder  til- 
fælde, hvor  parterne  i  forve- 
jen opholder  sig  i  udlandet. 
Man  havde  altså  ikke  taget 
kirkens  situation  alvorligt  og 
været  åben  for,  at  der  kan 
være  andre  lige  så  reelle  hen- 
sigter bag  en  vielse  i  udlandet. 
Disse  hensigter  blev  så  opreg- 
net for  kirkeudvalgets  med- 
lemmer, og  vi  fortalte  lidt  om 
forskellen  på  templer  og  kir- 
kebygninger. 


Vielse  i 

svingende  lianer? 

Der  var  dernæst  god  spør- 
gelyst fra  udvalgets  medlem- 
mer, hvorunder  vi  kunne  op- 
lyse om  bl.a.  medlemsantallet 
i  Danmark,  og  hvorfor  vi  ik- 
ke er  nok  til  at  have  endnu  et 
tempel  i  Skandinavien.  Et  en- 
kelt udvalgsmedlem  var  ban- 
ge for,  at  en  åbning  for  vielse 
i  udlandet  skulle  medføre  ou- 
trerede ønsker  om  vielser  i 
svingende  lianer  i  Afrika  og 
lignende!  Men  vi  kunne  bero- 
lige vedkommende  med,  at 
den  vielse  vi  ønskede  var  en 
del  af  vor  kirkes  lære,  og  at 
man  f.eks.  kunne  indlemme 
en  regel  om,  at  vielsen  skulle 
være  begrundet  i  pågældende 
trossamfunds  forskrifter.  Vi 
ved  at  kirkeudvalget  på  bag- 
grund af  vort  besøg  har  stillet 
en  række  spørgsmål  til  mini- 
steren. Og  vi  venter  nu 
spændt  på  svaret  fra  udvalget. 
Her  er  endnu  en  sag,  hvor 
vores  forenede  bønner  vil  ha- 
ve stor  betydning.  □ 
Helge  Nørrung 
Københavns  1.  ward 


Helge  Nørrung,  der  som  Kir- 
kens jurist  i  Danmark  har  va- 
retaget kontakten  til  de  offent- 
lige myndigheder  (TD-foto). 

Den  ny  regionalrepræsentant  for  Norge  og  Finland  (TD-foto). 

Ny  regionalrepræsentant 
for  Finland  og  Norge 


Kari  Haikkola,  som  har 
været  regionalinforma- 
tionsleder  for  Finland  lige  si- 
den 1986,  da  han  blev  afløst 
som  stavspræsident  for  Tam- 
pere  stav,  er  blevet  kaldet  til 
regionalrepræsentant  for  Fin- 
land og  Norge  fra  1 .  april 
1992. 

Regionen  delt 

Før  dette  havde  Finland 
sammen  med  de  øvrige  nor- 
diske lande  ældste  Arne  Hed- 
berg som  fællesrerionalrepræ- 
sentant.  Fra  1.  april  1992 
blev  Arne  Hedberg  regional- 
repræsentant for  Danmark, 
Island  og  Sverige. 

Døbt  som  jurastuderende 

Kari  Haikkola  sluttede  sig 
til  Kirken  i  1963,  efter  at  mis- 
sionærerne havde  kontaktet 
ham,  mens  han  var  jurastude- 
rende ved  universitetet  i  Tur- 
ku.  I  70'erne  var  han  rådgiver 
til  missionspræsidenten,  og  fra 
1977  til  1983  var  han  præsi- 
dent for  Helsinki  stav.  Fra 
1983  til  1986  præsiderede 


han  over  Tampere  stav.  Og  i 
de  sidste  6  år  har  han  tjent 
som  regionalinformationsle- 
der  for  Finland. 

Familiebaggrund 

Kari  Haikkola  er  advokat. 
Han  blev  gift  med  Auli  Nur- 
me  i  1963,  og  de  har  sam- 
men fire  børn,  Marko  27,  Ni- 
na 24,  Pia  22  og  Anna  på  13 
år.  Auli  Haikkola  har  tjent 
som  præsidentinde  for  Prima- 
ry og  Hjælpeforeningen  samt 
som  lærer  i  seminar.  Regio- 
nerne i  Finland  og  Norge  be- 
står af  tre  stave:  Helsinki  Fin- 
land stav,  Tampere  Finland 
stav,  Oslo  Norge  stav  samt  to 
missioner:  Den  Norske  Missi- 
on og  Den  Finske  Mission.  □ 
Pertti  Felin 


En  vandring  med  forhindringer 


KL  07.30)  Dette  er  mor- 
genavisen, god  morgen 

 og  vejret.  Hård  kuling  fra 

vest  med  vindstød  op  til 
stormstyrke.  7-9  grader.  Der 
er ....  klik). 

Fuld  af 

sjove  hændelser 

Den  2.  januar  kl.  15.00 
drog  Jonni,  Karsten,  Ian,  Da- 
vid og  Palle,  som  er  spejdere  i 
Aarhus  ward  afsted.  Foran  os 
lå  en  ca.  21  km  tur  i  regn, 
modvind  og  med  masser  af 
hændelser.  Som  for  eksempel 
Palle,  der  kom  til  at  rive  et  si- 
despejl af.  Det  vil  egentlig  si- 
ge, at  Palle  næsten  blev  på- 
kørt af  en  bil,  og  derfor  blev 
"spiddet"  på  bilens  sidespejl 
eller  Ian,  som  faldt  ned  i  en 
grøft,  Jonni,  som  fandt  ud  af, 
at  hans  dunk  var  utæt,  da  han 
opdagede,  at  hans  taske  var 
våd,  osv. 

Bivuak  eller  seng? 

Men  omkring  22-tiden 
kom  vi  til  vores  mål:  En  åb- 
ning i  en  skov  kaldet  Kols- 
skov.  Der  fik  vi  hurtigt  spist 
lidt  mad  og  sat  vores  regnslag 
sammen  til  bivuak  og  så  el- 
lers ind  i  soveposen.  Det  får 
en  til  at  tænke  på:  gid  man  lå 
i  sin  varme  seng,  med  en  ra- 
diator i  nærheden,  en  varm, 
dejlig  kop  kakao  med  masser 
af  flødeskum  og  lidt  kage  og 

Karsten  var  den  første,  der 


vågnede.  Dog  ikke  til  et  kønt 
syn,  da  han  så  Jonni  sove 
halvvejs  ude  af  bivuakken. 
Lidt  senere  vågnede  de  øvri- 
ge, og  efter  en  bid  brød  eller 
to  var  vi  parate  til  at  vandre 
igen. 

Gennem  vand 
og  regn 

Det  varede  ikke  længe  før 
samtlige  spejdere  og  ledere 
løb  tør  for  vand,  så  efter  et 
kort  stop  og  nogle  brunkager 
senere  ved  en  gård,  var  vi  pa- 
rate igen.  Dagen  begyndte 
med  sol  og  godt  vejr.  Men  i 
løbet  af  dagen  begyndte  det 
at  regne  og  blæse.  Så  da  vi 
havde  gået  15-16  km,  be- 
stemte vores  ledere  David  og 
Palle  i  al  hemmelighed  at  rin- 
ge til  Ians  far,  og  få  ham  til  at 
hente  os  5  km  fremme.  Dog 
fortalte  de,  at  vi  skulle  gå  om- 
kring 20  km  endnu. 

42  km, 
ikke  dårligt 

Ved  vores  næste  hvil  i  Be- 
der, syntes  Ian  på  et  tids- 
punkt, at  det  var  hans  far, 
som  kørte  i  den  bil,  som  var 
på  vej  mod  os.  Og  ganske 
rigtigt.  Lidt  efter  sad  3  trætte 
spejdere  og  2  leder  på  vej  hje- 
mad efter  ca.  42.  km  med 
fuld  oppakning.  Dog  var  alle 
enige  om,  at  det  havde  været 
en  spændende  tur.  □ 
Jonni  Gadi  og  David  Mi- 
chael Poulsen,  Århus  Ward 


Fra  venstre:  Carsten,  Ian,  Jonni  og  David  (Foto:  ORP). 


KIRKENYT 
17 


Esbjerg  ward  fejrer 
Hjælpeforeningens  150-årsdag 


Denne  begivenhed  blev 
fejret  lørdag  den  7. 
marts  med  en  fest,  hvor  hele 
wardet  var  inviteret  med  i 
festtøj,  som  dengang  for  1 50 
år  siden.  Nogle  søstre  havde 
syet  kyser  til  sig  selv  og  deres 
piger  ved  det  sidste  aktivitets- 
møde  inden  ferien.  Det  blev 
alle  tiders  fest  for  både  store 
og  små  med  masser  af  stof  til 
lattermusklerne. 

Før  og  nu 

Efter  sang  og  bøn  blev  vi 
budt  velkommen  af  anden- 
rådgiver Dorthe  Hansen,  som 
bar  hovedslæbet  ved  denne 
vellykkede  fest.  Hun  fortalte 
kort  om  Hjælpeforeningen 
dengang,  efterfulgt  af  præsi- 
dentinde  Anna  Hagemann, 
som  kort  fortalte  om  Hjælpe- 
foreningen nu.  Søster  Dorthe 
Hansen  introducerede  denne 


aften  et  nyt  "Hjælpeforenings- 
tæppe",  var  syet  i  blåt  stof, 
hvorpå  søstrene  på  skift  skal 
sætte  en  gul  firkant  pyntet 
med  ting  og  sager,  som  skal 
symbolisere  den  søster,  som 
man  nu  "trækker  i  lykkepo- 
sen". Afsløringen  af  firkanter- 
ne foregår  på  aktivitetsaftner- 
ne.  Det  er  helt  fantastisk,  så 
fantasifuldt  disse  firkanter  bli- 
ver dekoreret. 

Sang  og 
konkurrencer 

Primarybørnene  sang  der- 
næst "Håndkærresangen".  Så 
gik  det  løs.  Vi  blev  delt  op  i 
tre  hold  og  skulle  så  udføre 
forskellige  opgaver  og  kon- 
kurrere mod  hinanden. 
Mænd  fra  de  tre  hold  startede 
med  at  lægge  arm.  Der  blev 
heppet  godt,  men  det  hold, 
som  havde  valgt  Peter  Meline 


til  denne  dyst,  gik  af  med  sej- 
ren. Så  var  det  kvindernes  tur 
til  at  udfolde  sig  i  en  tegne- 
konkurrence, hvor  holdene 
skulle  gætte  flest  mulig  af  de 
tegninger,  som  tre  søstre  teg- 
nede. De  store  børn  fik  til  op- 
gave at  føle  sig  frem  til  for- 
skellige ting  inde  i  en  kasse, 
og  de  små  børn  skulle  "sætte 
hale  på  ko"  med  bind  for  øj- 
nene. Det  førte  til  megen 
morskab.  Som  afslutning  på 
disse  konkurrencer  havde  vi 
en  musikkonkurrence,  hvor 
det  blot  gjaldt  om  at  svare 
først  på  spørgsmål  om  musik 
af  vidt  forskellig  karakter.  Det 
var  ret  spændende  at  se,  hvor 
alsidige  vi  var  udi  musikken. 

Dans  og 

tærtekonkurrence 

Missionærerne  sang  for  os, 
og  så  var  det  tid  til  en  svin- 


Esbjergs  søstre  under  tegnekon- 
kurrencen. Søstrene  var  klædt 
i  dragter  fra  Hjælpeforeningens 
oprettelse  for  150  år  siden  (Foto: 
SJ). 


gom  i  squaredance  for  nogen, 
til  stor  underholdning  for  an- 
dre. Nu  nærmede  spisetiden 
sig,  og  vi  stillede  borde  op  og 
gjorde  klar  til  vores  medbrag- 
te mad.  Alt  imens  dette  fore- 
gik, blev  der  sendt  to  dom- 
mere kendt  udi  madkunst,  si- 
ges der,  nemlig  biskop  Poul 
Erik  Buur  og  Peter  Meline, 
ind  i  et  tilstødende  lokale, 
hvor  der  var  anbragt  adskilli- 
ge tærter,  idet  der  nemlig 
skulle  afvikles  en  tærtekon- 
kurrence. Førstepræmien  gik 
til  søster  Anni  Byskov.  2. 
præmie  til  søster  Gerda  Bar- 
ko  v  og  3.  præmie  til  søster 
Lis  Ryttersgaard.  Alle  disse 
fortræffelige  tærter  blev  efter 
den  medbragte  mad  fortæret 
som  dessert. 

Børneudstilling 

I  et  andet  tilstødende  loka- 
le var  der  lavet  en  udstilling, 
Primarybørnene  havde  lavet 
et  prærielandskab  med  hånd- 
kærrer lavet  af  tændstikæsker 
og  paphjul.  Der  var  en  udstil- 
ling af  billeder  fra  Esbjerg 
wards  historie  helt  ned  til 
omkr.  1910  samt  børne-  og 
babybilleder  af  nogle  med- 
lemmer, som  man  kunne  gæt- 
te sig  frem  til,  hvem  var,  men 
mit  syn  på  den  sag  var  nu,  at 
der  var  sket  rigeligt  store  for- 
andringer. Efter  sang  og  bøn 
drog  vi  hver  til  sit.  Vi  havde 
oplevet  en  begivenhedsrig 
dag,  hvor  børn  og  unge  og 
ældre  blev  rystet  godt 
sammen.  □ 
Solveig  Jensen 
Esbjerg  ward 

Sprog  og  skrifttegn  i  Mormons  Bog 


På  hvilket  sprog  blev  Mor- 
mons Bog  skrevet?  Det 
mest  nærliggende  svar  er  en 
eller  anden  form  for  ægyp- 
tisk. Moroni  siger,  at  "vi  har 
skrevet  denne  beretning 
(med)  de  skrifttegn,  som  hos 
os  kaldes  de  forbedrede 
ægyptiske"  (Mormon  9:32). 
Nephi  bekræfter  dette  i  be- 
gyndelsen af  denne  beretning, 
da  han  siger:  "Ja,  jeg  skriver 
denne  beretning  i  min  faders 
sprog,  som  består  af  jødernes 
lærdom  og  ægypternes  sprog" 
(1  Ne.  1:1). 

Selv  om  den  enkleste  for- 
tolkning af  disse  udtalelser 
(og  andre  lignende  i  Mor- 
mons Bog)  er,  at  sproget  i 
Mormons  Bog  var  ægyptisk, 
så  har  nogle,  herunder  Sidney 
Sperry,  John  Sorenson  og 
John  Tvedtnes  slået  til  lyd  for 
en  lidt  anderledes  fortolkning: 
Selv  om  det  skrevne  sprog 
(bogstaverne)  på  messingpla- 
derne var  en  form  af  ægyp- 
tisk, så  var  det  underliggende 
sprog  på  messingpladerne  he- 
bræisk ("jødernes  lærdom"?). 
Sandsynligheden  for  at  denne 
fortolkning  er  rigtig,  under- 
støttes af  den  omfattende 
forskning  af  Papyrus  Amherst 
63  man  har  foretaget  i  det 
sidste  århundrede. 

Arbejdet  på  denne  opteg- 
nelse viser,  at  brugen  af  et  al- 
fabet til  at  videregive  et  andet 


sprog  ikke  var  ukendt  på  det- 
te tidspunkt  i  Mellemøsten. 
Denne  optegnelse  stammer 
fra  det  andet  århundrede  før 
Kristus  og  er  skrevet  med 
ægyptiske  (demotiske)  skrift- 
tegn (en  form  for  ægyptisk 
'  i  stenografi).  Det  har  i  årevis 
været  uforståeligt  for  ægypto- 
logerne, som  mente,  at  det 
skulle  læses  som  ægyptisk. 

I  1944  fandt  Raymond 
Bowman  fra  Chicagos  Uni- 
versitet ud  af,  at  selv  om 
skrifttegnene  er  ægyptiske,  er 
det  underliggende  sprog  ara- 
mæisk ("An  Aramaic  Religi- 
ous  Text  in  Demotic  Script", 
Journal  of  Near  Eastern  Stu- 
dies 3  (1944)  219-231).  Hans 
anstrengelser  for  at  oversætte 
dele  af  teksten  som  en  ara- 
mæisk tekst  viste  sig  at  bære 
frugt,  men  i  løbet  af  de  næste 
40  år  er  der  næsten  ikke  ble- 
vet udført  noget  arbejde  på 
denne  optegnelse.  I  løbet  af 
de  sidste  10  år  er  man  dog 
nået  til  en  generel  accept  af 
forskellen  mellem  de  skrift- 
tegn, hvormed  dette  papyrus 
er  skrevet  (demotisk  ægyp- 
tisk) og  det  underliggende 
sprog  (aramæisk).  Det  er  og- 
så interessant,  at  der  på  dette 
papyrus  findes  en  version  af 
Salme  20:2-6.  Vi  ser,  at  der 
således  bruges  en  ægyptisk 
skrift  til  at  viderebringe  et  se- 
mitisk sprogs  (aramæisk)  gen- 


givelse af  en  tekst  fra  Skriften 
-  på  præcis  samme  måde, 
som  det  originale  manus  til 
Mormons  Bog  kan  være  en 
ægyptisk  skrift,  der  bruges  til 
at  videregive  et  på  semitisk 
sprog  (hebræisk). 

Denne  situation  svarer  til- 
nærmelsesvis til,  at  en  japaner 
bruger  engelske  bogstaver  til 
at  skrive  sit  modersmål  på  (af 
en  eller  anden  årsag  -  måske 
for  at  undervise  mennesker, 
som  ikke  forstår  de  japanske 
skrifttegn).  Man  måtte  stadig 
forstå  det  japanske  sprog  for 
at  forstå,  hvad  der  er  blevet 
skrevet,  for  det  ville  ikke  væ- 
re engelsk  -  det  ville  være  ja- 


pansk, men  skrevet  med  de 
skrifttegn,  som  normalt  bru- 
ges i  engelsk. 

Hvorfor  skulle  nephiterne 
anvende  ægyptiske  skrifttegn 
for  at  videregive  det  hebræi- 
ske sprog?  Nephiterne  må  da 
selv  på  Moronis  tid  have  væ- 
ret bekendt  med  hebræiske 
skrifttegn.  I  samme  afsnit, 
hvor  Moroni  gør  det  klart,  at 
skrifttegnene  på  pladerne  er 
ægyptiske,  siger  han  "Og  der- 
som vore  plader  havde  været 
store  nok,  så  havde  vi  skrevet 
på  hebraisk"  (Mormon  9:33), 
hvilket  viser,  at  han  ville  have 
foretrukket  at  skrive  på  he- 
bræisk. Alma  18:13  synes  at 


Ægyptisk  demotisk  skrift  fra  Nephis  tid  ca.  600  f.Kr. 

t  Atj  ve  fr/Jt  ®U 2<?>2°)t 
L.  ^C*  J-i-LLLLLU  Cf  2  °J-  't  ,£i~ 


Afskrift  aftegnene  på  Moronis  plader. 

Den  første  svenske 
missionær  til  Rusland 


Ældste  Gunnarsson  blev  budt  velkommen  af  sin  seniorkammerat 
(tv.)  og  missionspræsident  og  søster  Gary  L.  Browning,  tidligere 
præsident  for  Helsingfors  missionen  i  Finland. 


Fortsat  fra  forrige  side . . . 

indikere,  at  deres  talte  sprog 
har  været  en  form  for  hebræ- 
isk. Dette  synes  bekræftet  af 
forskningen,  som  viser  spor  af 
hebræiske  former  selv  i  den 
engelske  oversættelse  af  Mor- 
mons Bog. 

Så  hvorfor  i  det  hele  taget 
bruge  ægyptisk?  De  hebræi- 
ske skrifttegn  har  tilsynela- 
dende krævet  mere  plads  end 
hvis  de  samme  ord  skrives 
med  ægyptiske  skrifttegn. 
Moroni  siger,  at  hvis  pladerne 
havde  været  større,  så  ville 
han  og  andre  havde  skrevet 
på  hebræisk.  Det  vi  kender  til 
ægyptiske  skrifttegn,  og  som 
kan  have  været  brugt  på  den 
tid,  hvor  Lehi  forlod  Jerusa- 
lem (hvilket  Joseph  Smith  ik- 
ke kan  have  vidst  noget)  vi- 
ser, at  disse  ægyptiske  skrift- 
tegn kan  have  krævet  mindre 
plads  end  de  hebræiske  skrift- 
tegn for  at  udtrykke  den  sam- 
me tanke. 

Efter  Lehi  forlod  Jerusa- 
lem blev  de  egyptiske  skrift- 
tegn endnu  mere  kompakte. 
Vi  ved  ikke,  om  det  samme 
er  sket  for  det  forbedrede 
ægyptiske,  som  nephiterne 
benyttede.  Men  uanset  hvad, 
så  er  findes  der  en  slående  pa- 
rallel mellem  disse  to  doku- 
menter. Det  demotisk  ægypti- 
ske -  Aramæisk  Papyrus  Am- 
herst  63  er  mere  kompakt, 
end  det  ville  have  været,  hvis 
man  havde  brugt  de  aramæi- 
ske skrifttegn,  på  samme  må- 
de som  Mormons  Bogs  pla- 
ders text  kan  have  fyldt  min- 
dre fordi  man  brugte  egypti- 
ske skrifttegn  fremfor  hebræi- 
ske. Men  på  samme  måde, 
som  Moroni  sagde,  at  brugen 
af  ægyptisk  førte  til  ufuld- 
kommenheder, som  ikke  ville 
have  eksisteret,  hvis  han  og 
andre  kunne  have  skrevet  på 
hebræisk,  så  er  Papyrus  Am- 
herst  63  også  langt  vanskeli- 
gere at  læse  og  indeholder 
mange  flere  dobbeltbetydnin- 
ger, end  hvis  det  var  skrevet 
med  aramæiske  skrifttegn.  □ 
Stephen  D.  Ricks 
F.A.R.M.S. 


Samtidig  med  at  ældste 
Roy  Gunnarsson  fra 
Trollhåttan  gren  studerede 
russisk  i  1 0  timer  om  dagen 
på  missionærtræningscentret  i 
Provo,  blev  Moskva  missio- 
nen åbnet.  Svenskerne  fik 
dermed  en  pioner  blandt  de 
ca.  30  missionærer  der  blev 
kaldet  til  at  sprede  evangeliet 
til  de  1 5  millioner  indbyggere 
i  Moskva. 

Man  føler  sig  ret  så  lille  i 
så  stor  en  by,  skriver  ældste 
Gunnarsson  i  et  brev  til  sin 
gren.  I  de  forgangne  måneder 
har  vi  koncentreret  os  om  at 
finde  et  mødelokale,  en  lejlig- 
hed til  os  og  arbejdet  på  at  få 
åbnet  missionskontoret. 

I  går  holdt  vi  det  første 
møde  i  vores  nye  "centrale" 
gren,  hvor  min  kammerat  er 
grenspræsident.  Vi  begyndte 
med  søndagsskolen,  hvor  en 
søster,  der  kun  har  været 
medlem  i  2  måneder,  holdt 
lektien.  Vi  har  alt  i  alt  syv 


medlemmer  i  vores  gren. 

En  af  dem  som  blev  døbt 
for  en  måned  siden,  blev  kal- 
det som  grenspræsident  i  en 
anden  gren.  Medlemmerne  er 
meget  ansvarsbevidste  og  flit- 
tige. 

Sproget  er  ikke  let,  og  jeg 
har  stadig  store  problemer 
med  at  forstå  det.  Dog  følger 
jeg  at  jeg  har  stor  støtte  bag 
mig,  når  fx  en  undersøger  stil- 
ler mig  et  spørgsmål  med  ord 
jeg  aldrig  har  hørt.  Det  bliver 
ligesom  klart  for  mig,  og  jeg 
forstår  spørgsmålet  -  det  er 
fantastisk! 

Livet  i  Moskva  kræver  sto- 
re omstillinger  hver  dag.  Alt 
er  så  anderledes,  at  bare  det 
at  leve  er  blevet  en  kunst.  De 
økonomiske  forhold  er  for- 
færdelige. For  os  der  har  hård 
valuta,  er  der  meget,  der  er 
særdeles  billigt  -  når  vi  kan 
finde  det  -  men  for  folket  er 
det  frygteligt. 

Den  1 .  april  blev  alle  pris- 


er forhøjet  med  20%.  Det 
kunne  mærkes.  Køerne  for- 
svandt næsten. 

Spørgsmålet  er:  Hvad  spi- 
ser de  i  stedet?  Værdien  på 
rublen  raslede  ned.  Nu  er  en 
dollar  123  rubler  værd.  For 
bare  en  måned  siden  var  den 
60  rubler  værd.  Dette  fører  til 
en  hastig  stigning  i  kriminali- 
tet. Selv  vi  som  missionærer 
kan  mærke  det. 

Vi  er  tvunget  til  at  tilpasse 
os  så  meget  som  muligt,  men 
mest  af  alt  er  vi  nødt  til  at 
lytte  til  Ånden.  Jeg  er  dog  ik- 
ke bange.  Jeg  ved  at  vi  bliver 
beskyttet,  og  så  længe  vi  lever 
værdigt,  er  Ånden  med  os!! 
Jeg  vil  vidne  om  glæden  i  et 
missionskald.  Det  er  virkelig 
vigtigt! 

Herren  spørger  ikke  om  vi 
har  lyst.  Nej,  han  siger:  Der- 
som 1  derfor  ønsker  at  tjene 
Gud,  da  er  I  kaldet  til  arbej- 
det. Det  slog  mig  virkelig. 
Hvis  Herren  udtaler  sig  så- 
dan, hvor  vigtigt  er  det  så  ik- 
ke! Det  drejer  sig  kun  om  to 

o 

ar. 

Fakta  er,  at  det  er  to  meget 
korte  år,  og  derfor  er  det  nød- 
vendigt at  forberede  sig  og 
være  villig  til  at  give  sig 
100%.  Jeg  håber  og  ønsker  af 
hele  mit  hjerte,  at  alle  unge 
mænd  og  mange  unge  kvin- 
der forstår  ansvaret,  spændin- 
gen og  glæden  ved  at  tjene 
Herren,  og  tager  skridtet ... 
Det  var  det  hele! 

Jeg  får  tårer  i  øjnene  når 
jeg  læser  afsnit  4  og  afsnit  31 
i  Lære  og  Pagter,  for  jeg  ved 
at  det  er  sandt.  □ 
Ældste  Gunnarsson 
i  Moskva 

